CELEX: 62020CN0668
Language: el
Date: 2020-12-08 00:00:00
Title: Υπόθεση C-668/20: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 8 Δεκεμβρίου 2020 — Y GmbH κατά Hauptzollamt

1.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/15
            
         
      Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 8 Δεκεμβρίου 2020 — Y GmbH κατά Hauptzollamt
      (Υπόθεση C-668/20)
      (2021/C 72/22)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      
         Προσφεύγουσα και αναιρεσείουσα: Y GmbH
      
         Καθού και αναιρεσίβλητο: Hauptzollamt
      
         Προδικαστικά ερωτήματα
      
      
                  1)
               
               
                  Έχει η διάκριση 1302 19 05 της της Συνδυασμένης Ονοματολογίας (ΣΟ) (1) την έννοια ότι περιλαμβάνει επίσης εκχύλισμα ελαιορητίνης βανίλιας αραιωμένο με αιθανόλη και νερό, αποτελούμενο κατά περίπου 90 % (v/v) [κατ’ όγκον] ή 85 % (m/m) [κατά μάζα] από αιθανόλη, κατά 10 % (m/m) κατ’ ανώτατο όριο από νερό, κατά 4,8 % (m/m) από ξηρά κατάλοιπα και κατά 0,5 % (m/m) από βανιλλίνη, μολονότι, σύμφωνα με τη σημείωση 1, στοιχείο θ', του κεφαλαίου 13 της ΣΟ, τα εκχυλίσματα ελαιορητινών εξαιρούνται από την κλάση 1302 της ΣΟ;
               
            
                  2)
               
               
                  Εντάσσονται στα εκχυλίσματα ελαιορητινών κατά την έννοια της διάκρισης 3301 90 30 της ΣΟ εμπορεύματα όπως τα περιγραφόμενα στο πρώτο προδικαστικό ερώτημα;
               
            
                  3)
               
               
                  Έχει η διάκριση 3302 10 90 της ΣΟ την έννοια ότι εμπορεύματα όπως τα περιγραφόμενα στο πρώτο προδικαστικό ερώτημα πρέπει να κατατάσσονται ως μείγμα ευωδών ουσιών ή μείγμα (περιλαμβανομένων και των αλκοολικών διαλυμάτων) με βάση μία ή περισσότερες από αυτές τις ουσίες, των τύπων που χρησιμοποιούνται για τις βιομηχανίες ειδών διατροφής;
               
            
                  4)
               
               
                  Περιλαμβάνονται στις αρωματικές ουσίες, κατά την έννοια του άρθρου 27, παράγραφος 1, στοιχείο ε', της οδηγίας 92/83/ΕΟΚ (2), και εμπορεύματα της διάκρισης 1302 19 05 της ΣΟ ή εκχυλίσματα ελαιορητινών της διάκρισης 3301 90 30 της ΣΟ;
               
            
         (1)  Παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ 1987, L 256, σ. 1), όπως τροποποιήθηκε με τον εκτελεστικό κανονισμό (ΕΕ) 2015/1754 της Επιτροπής, της 6ης Οκτωβρίου 2015 (ΕΕ 2015, L 285, σ. 1).
      
         (2)  Οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ 1992, L 316, σ. 21).